Suchinthana/ta-wikipedia huggingface dataset:
உலூத்விக் வில்கெல்ம் பெக்கர்

உலூத்விக் வில்கெல்ம் எமில் எர்னெசுட்டு பெக்கர் (Ludwig Wilhelm Emil Ernst Becker) (1860 – 1947)  1935 முதல் தன் ஓய்வு காலம் வரை கிளாசுக்கோ பல்கலைக்கழக இரேஜியசு வானியல் பேராசிரியரும் எடின்பர்கு அரசு வானியல் கழக ஆய்வுறுப்பினரும் ஆவார்.

வாழ்க்கை
செருமனியில் பிறந்த பெக்கர் பான் பல்கலைக்கழகத்தில் கல்வி பயின்றார். இர்ண்டு ஆண்டுகளுக்குப் பிறகு பெர்லின் வான்காணகத்தில் உத்வியாளராகச் சேர்ந்தார். கிராவ்போர்டு, பால்காரெசு குறுநில மன்னர் இவரை 1995 இல்  அபர்தீன் அருகில் உள்ள துனெச்டு நகரப்  பெரிய தனியார் வான்காணகத்துக்குப் பொறுப்பேற்க வைத்தார். அந்த நிறுவனம் 1888 இலையுதிர்காலத்தில் மூடப்பட்டதும், அங்கிருந்த கருவிகள் புதிய அரசு வான்காணகம் கட்டியது அங்கே நிறுவ கருவூல ஆணையர்க்ளிடம் ஒப்படைக்கப்பட்டது. இதற்காக, எடின்பர்கில் உள்ள பிளாக்கில் மலை தேர்வு செய்யப்பட்டது. பெக்கரும் பணியாளர்களில் ஒருவராகச் சேர்க்கப்பட்டார். இவர் பிறகு நான்கு ஆண்டுகளுக்கு வானியலுக்கான கிளாசுக்கோ கட்டிலில் பணியமர்த்தப்பட்டார்.

உலூத்விக்கின் கிளாசுக்கோ நகர மக்களுக்கு ஆற்றிய உரைக்கு மற்ற ஐக்கிய இராச்சியப் பல்கலைக்கழக உரைகளைக் காட்டிலும் பரவலாக மக்கள் திரண்டு வந்துள்ளனர்.

இவர் 1935 இல் வானியல் கட்டிலில் இருந்து ஓய்வு பெற்றார். நிஅகழ்காலத் தேவைகளை நிறைவு செய்யும் வக்யில் ஆயத்தப்படுத்திய அரசு வான்காணகத்தை விட்டகன்றார். இந்த வான்காணகத் தொடக்க நாட்களில் இவர் கணிசமான அளவுக்குக் கருவிகளைத் திரட்டிக் கூட்டினார்.
இவர் இத்தாலியில் உள்ள இலாகுண்டோவில் இறந்தார்.

செருமானிய எதிர்ப்புணர்வு
இவர் 1892 இலேயே கிளாசுக்கோவில் பணியில் சேர்வதற்கு முன்பேபிரித்தானியராக வரிந்துகொள்ளப்பட்டாலும் , இது இரண்டாம் உலகப் போரின்போது, மக்களின் கண்ணோட்டத்தை மாற்றத் தவறியதால் கள் பொதுமக்கள் பார்வையில் கூனிக்குறுகும் நெருக்கடியை உருவாக்கியது. எனவே, இவர் பல்கலைக்கழகத்தில் இருந்து விலகியிருக்க நேர்ந்தது. இவர் தனிமைப்பட்டு அவீமூர் உயர்சமவெளிக்குச் சென்று ஓய்வெடுக்கவும் நேர்ந்தது. இவர் இந்தக் கொடுமைகள் முடிவுக்கு வரும்வரை அங்கேயே வாழ்ந்துவந்தார். இக்காலம் போருக்குப் பின் இவர் மீது எதிர்மறை விளைவைச் செலுத்தி செயல்வேகத்தையும் திறமையையும் குறைத்தது.  இதுபற்றி டபுள்யூ. எம். சுமார்ட் பின்வருமாறு பதிவு செய்கிறார். "பெக்கர் மென்மையானவரும் பொறுமை காப்பவரும் உணர்ச்சிவயப் படாதவரும் ஆவார். உலகம் என்ன நினத்தாலும்,  இவரது ஆழ்ந்த அறிவுக்காகவும் அன்பான பண்புகளுக்காகவும் இவரிடம் பயின்ற மாணவரால் பெரிதும் மதிக்கப்பட்டார்."

மேற்கோள்கள்

 Glasgow University Magazine 15 February 1899 Ludwig Becker Cartoon & Poem
 Testimonials in Favour of Ludwig Becker, Candidate for the Chair of Practical Astronomy in the University of Glasgow
 Ludwig Becker Obituary MNRAS 1948 Vol 108 Page 41
 Ludwig Becker Obituary Nature 161, 161–161 (31 January 1948)
 University of Glasgow Story  Ludwig Becker 

1860 பிறப்புகள்
1947 இறப்புகள்
பிரித்தானிய வானியலாளர்கள்
இசுக்காட்லாந்து வானியலாளர்கள்
இசுக்காட்லாந்து கணிதவியலாளர்கள்
பாடவேளை

பாடவேளை (Period) என்பது பள்ளி/கல்லூரிகளில் பாடங்கள்/வகுப்புகளுக்கு ஒதுக்கப்பட்ட நேரத்தினைக் குறிப்பதாகும்.  இவை பொதுவாக 30 முதல் 60 நிமிடங்கள் வரை நீடிக்கும், ஒரு நாளைக்கு சுமார் 3 முதல் 10 பாடவேளைகள் இருக்கும். இருப்பினும், குறிப்பாக உயர் கல்வியில், அதிகமான பாடவேளைகள் இருக்கலாம். இந்த பாடவேளைகளின் எண்ணிக்கை மற்றும் கால அளவை ஆசிரியர்கள் தீர்மானிக்கிறார்கள், மேலும் ஒவ்வொரு பாடவேளைகளும் எவ்வாறு பயன்படுத்தப்படும் என்பதை ஒழுங்குபடுத்துகிறார்கள்.இதில் வாரத்தில் ஒரு பாடவேளையாவது  உடற்கல்விக்காக ஒதுக்கீடு செய்யப்படுகிறது.  ஒரு பாடவேளை எப்போது தொடங்குகிறது மற்றும் முடிவடைகிறது என்பதைக் குறிக்க ஒரு பள்ளி மணி பெரும்பாலும் பயன்படுத்தப்படுகிறது.

சான்றுகள் 

பள்ளிகள்
கல்விச் சூழல்
எச்டிஎஃப்சி

எச்டிஎஃப்சி என்பது மும்பையை தலைமையிடமாக கொண்டு செயல்படும் இந்தியாவின் மிகப்பெரிய வங்கி அல்லாத நிதி நிறுவனமாகும் (Deposit taking NBFC).  வீடு வாங்க, கட்ட நிதி வழங்குவதே இந்நிறுவனத்தின் பிரதான தொழிலாகும். இதன் துணை நிறுவனங்களின் மூலம் வங்கி சேவை, பொது காப்பீடு, ஆயுள் காப்பீடு, பரஸ்பர நிதி, ரியல் எஸ்டேட், கல்வி கடன் என பல தொழில்களில் இந்த நிறுவனம் ஈடுபடுகிறது.

துணை நிறுவனங்கள் 

 எச்டிஎஃப்சி வங்கி
 எச்டிஎஃப்சி எர்கோ பொதுக் காப்பீடு நிறுவனம்
 எச்டிஎஃப்சி லைஃப்
 எச்டிஎஃப்சி கிரெடிலா (கல்வி கடன் வழங்கும் நிறுவனம்)
 எச்டிபி நிதி சேவை நிறுவனம்

மேற்கோள்கள்

இந்திய நிதிச் சேவை நிறுவனங்கள்
நிப்டி_50_நிறுவனங்கள்
கமலாகர் திரிபாதி

கமலாகர் திரிபாதி (Kamalakar Tripathi) இந்தியாவைச் சேர்ந்த ஒரு மருத்துவர் ஆவார். மேற்கு வங்க மாநிலத்தின் மதன்பூர் நகரத்தில் இவர் பிறந்தார். பனாரசு இந்து பல்கலைக்கழக  மருத்துவ அறிவியல் நிறுவனத்தின் மருத்துவத் துறையில் பேராசிரியராகப் பணிபுரிந்துள்ளார்.  அங்கு சிறுநீரகவியல் துறையின் தலைவராகவும் இருந்துள்ளார். தற்போது வாரணாசியின் இரவீந்திரபுரி விரிவாக்கப் பகுதியில் வசிக்கிறார்.

1998 ஆம் ஆண்டு முதல் 2001 ஆம் ஆண்டு வரை பனாரசு இந்து பல்கலைக்கழகப்  பொது மருத்துவத் துறையின் தலைவராகவும், 2008 ஆம் ஆண்டு முதல் 2009 ஆம் ஆண்டு வரை இந்திய உயர் இரத்த அழுத்த சங்கத்தின் தலைவராகவும் பணியாற்றியுள்ளார்.  பனாரசு இந்து பல்கலைக்கழக நிறுவனத்தின் கல்வித்தலைவராகவும் பொறுப்பு  வகித்தார்.

2009 ஆம் ஆண்டு முதல் 2011 ஆம் ஆண்டு வரை உத்தரப்பிரதேச நீரிழிவு சங்கத்தின் தலைவராகவும் இருந்தார்.  2 பன்னாட்டு மற்றும் 15 தேசிய விருதுகளை திரிபாதி பெற்றுள்ளார்.

மருத்துவத் துறையில் திரிபாதி  ஆற்றிய பங்களிப்பிற்காக, 2022 ஆம் ஆண்டில், இந்திய அரசு இவருக்கு நான்காவது உயரிய குடிமக்கள்  விருதான பத்மசிறீ விருதை வழங்கியது .

கமலாகர் திரிபாதி  கடந்த பல ஆண்டுகளாக நோயாளிகளுக்கு இலவசமாக சேவை செய்து வருகிறார். தினமும் 100 முதல் 150 நோயாளிகளுக்கு இலவச ஆலோசனைகள் வழங்குகிறார்.

மேற்கோள்கள் 

வாழும் நபர்கள்
பத்மசிறீ விருது பெற்றவர்கள்
இந்திய மருத்துவர்கள்
உத்தரப் பிரதேச நபர்கள்
லொள்ளு சபா சேசு

லொள்ளு சபா சேசு என்று பரவலாக அறியப்படும் லட்சுமி நாராயணன் (1963 - 26 மார்ச் 2024) இந்திய திரைப்பட நடிகர் ஆவார். விஜய் தொலைக்காட்சியில் ஒளிபரப்பான லொள்ளு சபா என்ற நிகழ்ச்சியில் நடிக்கத் தொடங்கியபோது பிரபலமானவர் என்பதால் லொள்ளு சபா சேசு என்று அழைக்கப்படுகிறார்.<ref>{{Cite web|url=https://cinema.vikatan.com/tamil-cinema/116222-interview-with-lollu-sabha-fame-seshu|title=``இந்த ஒரு டயலாக்கைச் சொல்ல ஒரு நாள் ஆச்சு - `லொள்ளு சபா' சேஷு கலாய்|last=லீ|first=தார்மிக்|website=Vikatan|language=ta|access-date=2022-07-16}}</ref>

 தொழில் துள்ளுவதோ இளமை படத்தின் மூலம் சேசு தனது  திரைப்பயணத்தைத் தொடங்கினார். சில வருடங்களுக்குப் பிறகு மாறன், சந்தானம், ஜீவா உள்ளிட்ட நகைச்சுவை நடிகர்களுடன் லொள்ளு சபாவில் நடிக்கும் வாய்ப்பு கிடைத்தது.

 திரைப்படவியல் 

 நடித்த திரைப்படங்கள் 

 துள்ளுவதோ இளமை (2002)
 ரிமோட் (2004)
 திருடிய இதயத்தை (2005)
 வீராப்பு (2007)
 நீதானா அவன் (2010) வேலாயுதம் (2011)
 ஜமாய் (2014)
 இந்தியா பாகிஸ்தான் (2015)
 ஏ1 (2019)
 திரௌபதி (2020)
 நாங்க ரொம்ப பிஸி  (2020)
 சங்கராபுரம்  (2020)
 பாரிஸ் ஜெயராஜ் (2021)
 டிக்கிலோனா (2021)
 ஆன்டி இந்தியன் (2021)
 பெஸ்டி (2022) - மெய்யப்பன்
 குலு குலு (2022)
 கடமையை செய் (2022)
 நாய் சேகர் ரிட்டர்ன்ஸ்  (2022)
 சிங்கிள் ஷங்கரும் ஸ்மார்ட்போன் சிம்ரனும் (2023)
 கிக் (2023)
 ராயர் பரம்பரை (2023)
 கன்னித்தீவு (2023)
 வடக்குப்பட்டி ராமசாமி (2024)
 பூமர் அங்கிள் (2024)
 இரவு மெடிக்கல் மிராக்கல்''

தொலைக்காட்சி நிகழ்ச்சிகள்

மேற்கோள்கள்

வெளி இணைப்புகள் 
 
 முகநூலில் லொள்ளு சபா சேசு

1963 பிறப்புகள்
2024 இறப்புகள்
தமிழ் நடிகர்கள்
தமிழ் நகைச்சுவை நடிகர்கள்
இந்தியத் திரைப்பட நடிகர்கள்
தமிழ்த் தொலைக்காட்சி நடிகர்கள்
தமிழ்நாட்டு தொலைக்காட்சி பிரமுகர்கள்
தமிழ்நாட்டு நடிகர்கள்
தமிழ்த் திரைப்பட நடிகர்கள்
சென்னை நடிகர்கள்
தமிழ்த் திரைப்பட நகைச்சுவை நடிகர்கள்
கரண்ட் (1992 திரைப்படம்)

கரண்ட் (Current (1992 film)) என்பது 1992 ஆம் ஆண்டு வெளிவந்த இந்திய நாடகத் திரைப்படமாகும். இத்திரைப்படத்தின் வழியாக கே. அரிகரன் இந்தித் திரையுலகில் இயக்குநராக அறிமுகமானார். இந்திய தேசிய திரைப்பட மேம்பாட்டுக் கழகத்திற்காக அவர் இப்படத்தை எழுதி இயக்கினார். இப்படத்தில் ஓம் பூரி, தீப்தி நவால் ஆகியோர் முன்னணிப் பாத்திரங்களை ஏற்று நடித்தனர். இந்தப் படம் இந்திய கிராமப்புற விவசாயிகளின் அவலநிலையை பேசுபொருளாகக் கொண்டது. திரைப்படத்தின் கதைக்களம் சாகித்ய அகாதமி பெற்ற தமிழ் எழுத்தாளர் கி. ராஜநாராயணன் எழுதிய சிறுகதையை அடிப்படையாகக் கொண்டது.

கதை 
இந்தியாவில் அன்றைய அதிகாரவர்க்கம் மற்றும் அரசியலில் ஊழல் நிறைந்த அமைப்புகளைக் கையாள்வதில் சோர்வுற்ற ஒரு விவசாயியின் வாழ்க்கைப் போராட்டத்தை படம் காட்டுகிறது.

நடிகர்கள் 
 ஓம் பூரி
 தீப்தி நவால்
 ஸ்ரீராம் லகூ
 சவிதா புரபுனே ராதாவாக
 அச்யுத் போட்டார்
 தீபக் காசிர்

மேற்கோள்கள்

வெளி இணைப்புகள் 
 

1992 இந்தித் திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
இந்திய இந்தித் திரைப்படங்கள்
சிறுகதையை அடிப்படையாக கொண்ட திரைப்படங்கள்
2022 இந்தியக் குடியரசுத் துணைத் தலைவர் தேர்தல்

2022 இந்தியக் குடியரசுத் துணைத் தலைவர் தேர்தல் (2022 Indian vice presidential election) என்பது இந்திய அரசியலமைப்பின் பிரிவு 56(1) இந்தியத் துணைக் குடியரசுத் தலைவராக ஐந்தாண்டுக் காலத்திற்குப் பதவி வகிப்பவரை 6 ஆகத்து 2022 அன்று தேர்ந்தெடுக்க நடைபெறும் தேர்தலாகும். இந்த தேர்தலில் வெற்றி பெறுபவர் தற்போதைய துணை ஜனாதிபதி வெங்கையா நாயுடுவுக்குப் பதிலாகப் பதவியேற்பார். 16 சூலை 2022 அன்று, மேற்கு வங்க ஆளுநராக இருந்த ஜகதீப் தன்கர் துணை குடியரசுத் தலைவர் வேட்பாளராகப் பாரதிய ஜனதா கட்சியால் பரிந்துரைக்கப்பட்டார். இத்தேர்தலில் ஜக்தீப் தன்கர் 528 வாக்குகள் பெற்று 346 வாக்குகள் வித்தியாசத்தில் எதிர்க்கட்சி வேட்பாளர் மார்கரெட் ஆல்வாவை தோற்கடித்து வெற்றி பெற்றார்.

தேர்தல் முறை 
இந்திய நாடாளுமன்ற மாநிலங்களவை மற்றும் மக்களவை உறுப்பினர்களை உள்ளடக்கிய வாக்காளர்களால் துணைக் குடியரசுத் தலைவர் தேர்ந்தெடுக்கப்படுகிறார். குறிப்பிடப்பட்ட அவையின் நியமன உறுப்பினர்களும் தேர்தல் செயல்பாட்டில் வாக்களிக்கத் தகுதியுடையவர்கள் ஆவர். ரகசிய வாக்கெடுப்பு மூலம் வாக்குப்பதிவு நடைபெறுகிறது.

தேர்தல் அட்டவணை 
குடியரசுத் தலைவர் மற்றும் துணைக் குடியரசுத் தலைவர் தேர்தல்கள் சட்டம் 1952-ன் பிரிவு (4)-ன் துணைப்பிரிவு (1)-ன் கீழ், இந்தியக் குடியரசுத் துணைத் தலைவர் தேர்தலுக்கான அட்டவணை 29 சூன் 2022.

வாக்காளார்கள் 

 சம்மு காசுமீர் சட்டப் பேரவை கலைக்கப்பட்டு குடியரசுத் தலைவர் ஆட்சி அமல்படுத்தப்பட்டது. சம்மு காசுமீரின் 4 மாநிலங்களவை இடங்களும் காலியாக உள்ளன. 
 திரிபுராவின் ஒரே மாநிலங்களவை இடமும் காலியாக உள்ளது. 
 மாநிலங்களவையில் 3 நியமன உறுப்பினர் இடங்களும் காலியாக உள்ளன.

வேட்பாளர்கள்

தேர்தல் முடிவுகள்
14வது இந்தியக் குடியரசுத் துணைக் தலைவர் தேர்தல் 2022
|- align=center
!style="background-color:#E9E9E9" class="unsortable"|
!style="background-color:#E9E9E9" align=center|வேட்பாளர்
!style="background-color:#E9E9E9" |கட்சி
!style="background-color:#E9E9E9" |தேர்தல் வாக்குகள்
!style="background-color:#E9E9E9" |வாக்குகளின் %
|-
| 
|align="left"|ஜகதீப் தன்கர்||align="left"|பா.ஜ.க. || 528|| 74.37
|-
| 
|align="left"|மார்கரட் அல்வா||align="left"|இ.தே.கா. ||182 || 25.63
|-
| colspan="5" style="background:#e9e9e9;"|
|-
! colspan="3" style="text-align:left;"| மொத்தம்
! style="text-align:right;"| 710
! style="text-align:right;"| 100
|-
| colspan="5" style="background:#e9e9e9;"| 
|-
|-
|colspan="3" style="text-align:left;"|செல்லுபடியாகும் வாக்குகள்||710 ||
|-
|colspan="3" style="text-align:left;"|செல்லாத வாக்குகள்||15 ||
|-
|colspan="3" style="text-align:left;"|வாக்குப்பதிவு|| 725||92.95%
|-
|colspan="3" style="text-align:left;"|புறக்கணிப்புகள்||55 ||7.05%
|-
|colspan="3" style="text-align:left;"|வாக்காளர்கள்|| 780|| style="background:#e9e9e9;"|
|-
|}

மேலும் பார்க்கவும் 
 2022 இந்தியக் குடியரசுத் தலைவர் தேர்தல்
 இந்தியக் குடியரசுத் தலைவர்களின் பட்டியல்
 இந்தியக் குடியரசுத் துணைத் தலைவர்களின் பட்டியல்
 2022 இந்திய மாநிலங்களின் சட்டமன்றத் தேர்தல்கள்

மேற்கோள்கள் 

இந்தியத் தேர்தல்கள்
2022 தேர்தல்கள்
ரச்சாடோ முனை கலங்கரை விளக்கம்

ரச்சாடோ முனை கலங்கரை விளக்கம் (மலாய்: Rumah Api Tanjung Tuan; ஆங்கிலம்: Cape Rachado Lighthouse; இஸ்பானியம்: Faro de Cabo Rachado) என்பது மலேசியா, மலாக்கா, அலோர் காஜா மாவட்டம், தஞ்சோங் துவான் எனும் இடத்தில் அமைந்துள்ள ஒரு கலங்கரை விளக்கம்.

இந்தக் கலங்கரை விளக்கம் நாட்டிலேயே மிகப் பழமையானது என்று நம்பப்படுகிறது. 16-ஆம் நூற்றாண்டில் போர்த்துக்கீசிய மலாக்கா ஆட்சிக்கு முன்பாக இதன் வரலாறு  தொடங்கி இருக்கலாம் என்று கூறப் படுகிறது.

வரலாறு

இந்தக் கலங்கரை விளக்கத்தின் தொடக்கக்கால வரலாறு பெரும்பாலும் உறுதிப்படுத்த முடியாத நிலையில் உள்ளது. 1511-ஆம் ஆண்டில் போர்த்துகீசியர்கள் மலாக்காவைக் கைப்பற்றினார்கள். அதைத் தொடர்ந்து இந்தக் கலங்கரை விளக்கத்தின் வரலாறு அதிகாரப்பூர்வமற்ற சான்றுகளால் அறியப்படுகிறது.

இந்த இடத்திற்கு உடைபட்ட முனை (Broken Cape) என்று போர்த்துகீசியர்கள் பெயர் வைத்து இருக்கிறார்கள். மலாக்கா நீரிணையை எதிர்கொள்ளும் இந்த ரச்சாடோ முனை கலங்கரை விளக்கம் மலேசிய வரலாற்றில் நன்கு அறியப்பட்ட இடமாகும்.

தஞ்சோங் துவான்

1511-இல் மலாக்காவைக் கைப்பற்றிய பிறகு, போர்த்துகீசியர்கள் அதன் கப்பல்களுக்கு வழிகாட்ட ஒரு கலங்கரை விளக்கத்தை உருவாக்க விரும்பினார்கள். தஞ்சோங் துவான் தேர்ந்து எடுக்கப்பட்டது. அதற்கு கேப் ரச்சாடோ (Cape Rachado) என்று பெயரிட்டார்கள்.) 

பின்னர், 1528 - 1529-ஆம் ஆண்டுகளுக்கு இடையில் ஒரு கலங்கரை விளக்கம் கட்டப்பட்டது. அதன் பின்னர் மூன்று நாட்டவர்கள்; போர்த்துகீசியர்கள், டச்சுக்காரர்கள், பிரித்தானியர்கள் கவனத்திலும் கண்காணிப்பிலும் இந்தக் கலங்கரை விளக்கம் இருந்து வந்துள்ளது.

 1529 - 1641-ஆம் ஆண்டுகளில், போர்த்துகீசியர்கள்
 1641 - 1824-ஆம் ஆண்டுகளில் டச்சுக்காரர்கள்
 1824 - 1957-ஆம் ஆண்டுகளில் பிரித்தானியர்கள்

புதிய கோபுரம்

தற்போதைய புதிய கலங்கரை விளக்கம் 1863-இல் கட்டப்பட்டது. 1957-ஆம் ஆண்டு வரை பிரித்தானிய மலாயா ஆட்சியாளர்களின் கண்காணிப்பில் இருந்தது. 1990-இல், மியாசாட் அமைப்பு (MEASAT Satellite Systems) ராடார் கருவிகள் வைப்பதற்காக அசல் கலங்கரை விளக்கத்தில் ஒரு புதிய கோபுரம் கட்டப்பட்டது.

மேற்கோள்கள்

மேலும் காண்க

 போர்டிக்சன்
 தஞ்சோங் துவான்
 உண்டான் தீவு கலங்கரை விளக்கம்

மலேசியாவில் உள்ள கலங்கரை விளக்கங்கள்
மலாக்காவின் கட்டிடங்களும் கட்டமைப்புகளும்
மலாக்காவில் உள்ள சுற்றுலா இடங்கள்
மலாக்கா
1952 இந்தியக் குடியரசுத் துணைத் தலைவர் தேர்தல்

இந்தியக் குடியரசுத் துணைத் தலைவர் தேர்தல் 1952 (1952 Indian vice presidential election) என்பது இந்தியாவில் முதன் முதலில் நடைபெற்ற குடியரசுத் துணைத் தலைவரைத் தேர்ந்தெடுக்க நடைபெற்ற தேர்தலாகும். முதல் இந்தியக் குடியரசுத் துணைத் தலைவராக சர்வபள்ளி இராதாகிருஷ்ணன் போட்டியின்றி தேர்ந்தெடுக்கப்பட்டார். தேர்தலில் ஒன்றுக்கு மேற்பட்ட வேட்பாளர்கள் போட்டியிட்டிருந்தால், 1952 மே 12 அன்று வாக்கெடுப்பு நடந்திருக்கும்.

அட்டவணை 
தேர்தல் அட்டவணை 1952 ஏப்ரல் அன்று இந்தியத் தேர்தல் ஆணையத்தால் அறிவிக்கப்பட்டது.

முடிவுகள் 
இத்தேர்தலில் இந்திய நாடாளுமன்ற மக்களவை மற்றும் மாநிலங்களவையினைச் சார்ந்த 735 உறுப்பினர்கள் வாக்காளர்களா இருந்தனர். சர்வபள்ளி இராதாகிருஷ்ணன் மற்றும் ஜனாப் ஷேக் காதிர் உசேன் ஆகிய இருவர் வேட்புமனு தாக்கல் செய்தனர். காதிர் உசேனின் வேட்புமனுவைத் தேர்தல் அதிகாரி நிராகரித்தார். எனவே சர்வபள்ளி இராதாகிருஷ்ணன் 25 ஏப்ரல் 1952 துணைத் தலைவர் பதவிக்குப் போட்டியின்றி தேர்ந்தெடுக்கப்பட்டதாக அறிவிக்கப்பட்டார்.

மேற்கோள்கள்

இந்தியக் குடியரசுத் துணைத் தலைவர் தேர்தல்கள்
1957 இந்தியக் குடியரசுத் துணைத் தலைவர் தேர்தல்

இந்தியக் குடியரசுத் துணைத் தலைவர் தேர்தல் 1957 என்பது 1957-ல் இந்தியாவின் குடியரசுத் துணைத் தலைவரைத் தேர்ந்தெடுப்பதற்காக நடைபெற்றது. சர்வபள்ளி ராதாகிருஷ்ணன் போட்டியின்றி மீண்டும் தேர்ந்தெடுக்கப்பட்டார். தேர்தலில் ஒன்றுக்கு மேற்பட்ட வேட்பாளர்கள் போட்டியிட்டிருந்தால், 1957 மே 11 அன்று வாக்கெடுப்பு நடந்திருக்கும்.

அட்டவணை 
தேர்தல் அட்டவணையினை இந்தியத் தேர்தல் ஆணையம் ஏப்ரல் 9, 1957 அன்று வெளியிட்டது.

முடிவுகள் 
இத்தேர்தலில் வாக்களிக்க நாடாளுமன்ற உறுப்பினர்கள் 735 பேர் வாக்காளராக கொண்டிருந்தது. சர்வபள்ளி இராதாகிருஷ்ணன் மட்டுமே சரியான முறையில் பரிந்துரைக்கப்பட்ட வேட்பாளர், எனவே 23 ஏப்ரல் 1957 அன்று துணைக் குடியரசுத் தலைவர் பதவிக்கு போட்டியின்றி தேர்ந்தெடுக்கப்பட்டதாக அறிவிக்கப்பட்டார். இவர் தனது இரண்டாவது பதவிக்காலத்தை மே 1957-ல் தொடங்கினார்.

மேலும் பார்க்கவும் 

 இந்தியக் குடியரசுத் தலைவர் தேர்தல், 1957

மேற்கோள்கள் 

Elections using electoral votes
இந்தியத் தேர்தல்கள்
1962 இந்தியக் குடியரசுத் துணைத் தலைவர் தேர்தல்

Elections using electoral votes
இந்தியத் தேர்தல்கள்
இந்தியக் குடியரசுத் துணைத் தலைவர் தேர்தல் 1962 என்பது 7 மே 1962-ல் இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்ற தேர்தலாகும். சாகீர் உசேன் இப்பதவிக்குத் தேர்ந்தெடுக்கப்பட்டார். முதல் இரண்டு தேர்தல்களும் போட்டியின்றி நடந்ததால், சர்வபள்ளி இராதாகிருஷ்ணன் மட்டுமே வேட்பாளராக இருந்ததால், இந்தியாவில் துணைக் குடியரசுத் தலைவர் பதவிக்குப் போட்டியிருந்த முதல் தேர்தல் இதுவாகும். இத்தேர்தலில் சாகீர் உசேன் என். சி. சமந்த்சின்ஹாரை எதிர்த்து அபார வெற்றி பெற்றார்.

முடிவுகள் 

இந்தியக் குடியரசுத் துணைத் தலைவர் தேர்தல் 1962-முடிவுகள்

மேலும் பார்க்கவும் 

 1962 இந்திய ஜனாதிபதி தேர்தல்

மேற்கோள்கள்
1967 இந்தியக் குடியரசுத் துணைத் தலைவர் தேர்தல்

Elections using electoral votes
இந்தியத் தேர்தல்கள்
இந்தியக் குடியரசுத் துணைத் தலைவர் தேர்தல் 1967 என்பது 6 மே 1967 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்ற தேர்தலாகும். இந்தப் பதவிக்கு வி. வி. கிரி என்பவர் தேர்ந்தெடுக்கப்பட்டார்.

முடிவுகள் 

இந்தியக் குடியரசுத் துணைத் தலைவர் தேர்தல் 1967-முடிவுகள்

மேலும் பார்க்கவும் 

 1967 இந்தியக் குடியரசுத் தலைவர் தேர்தல்

மேற்கோள்கள்
1969 இந்தியக் குடியரசுத் துணைத் தலைவர் தேர்தல்

இந்தியக் குடியரசுத் துணைத் தலைவர் தேர்தல் 1969 என்பது 30 ஆகத்து 1969 அன்று நடைபெற்றது. இந்தியாவின் நான்காவது துணைக் குடியரசுத் தலைவராக கோபால் சுவரூப் பதக் வெற்றி பெற்றார். தற்போதைய குடியரசுத் தலைவர் சாகீர் உசேன் மறைவுக்குப் பிறகு, குடியரசுத் தலைவர் தேர்தலில் போட்டியிடுவதற்காக, தற்போதைய துணைத் தலைவர் வி. வி. கிரி பதவி விலகியதால் இத்தேர்தல் நடந்தது.

அட்டவணை 
தேர்தல் அட்டவணை 31 சூலை 1969 இந்திய தேர்தல் ஆணையத்தால் அறிவிக்கப்பட்டது.

முடிவுகள் 
இந்திய நாடாளுமன்றத்தின் 759 உறுப்பினர்கள் இத்தேர்தலில் வாக்களிக்கத் தகுதியுடையவர்கள் ஆவார். இத்தேர்தலில் 6 வேட்பாளர்கள் போட்டியிட்டனர். வாக்குப்பதிவு முடிந்த உடனேயே வாக்கு எண்ணிக்கை தொடங்கியது. முதல் விருப்பு வாக்குகள் எண்ணப்பட்டதன் பின்னர் முடிவுகள் அறிவிக்கப்பட்டன. 400 முதல் விருப்பு வாக்குகளைப் பெற்று பதக் தெரிவு செய்யப்பட்டதாக அறிவிக்கப்பட்டது.

மேலும் பார்க்கவும் 

 1969 இந்தியக் குடியரசுத் தலைவர் தேர்தல்

மேற்கோள்கள் 

Elections using electoral votes
இந்தியத் தேர்தல்கள்
சுரபி லெட்சுமி

சுரபி சி.எம் (Surabhi Lakshmi) என்று அழைக்கப்படும் சுரபி லட்சுமி என்பவர், ஒரு இந்திய திரைப்பட நடிகை ஆவார். இவர்  திரைப்படம், தொலைக்காட்சி மற்றும் மேடை ஆகியனவற்றிலும் நடித்து வருகிறார். இவர் மலையாளத் திரைப்படங்கள் மற்றும் தொலைக்காட்சிகளில் தோன்றுகிறார்.

மின்னாமினுங்கு என்ற மலையாளத் திரைப்படத்தில் நடுத்தர வயதுடைய தாயின் பாத்திரத்தை ஏற்று நடித்ததற்காக 2016 ஆம் ஆண்டு சிறந்த நடிகைக்கான தேசிய திரைப்பட விருதை வென்றார்.

ஆரம்பகால வாழ்க்கை
லெட்சுமி அக்டோபர் 5, 1987 ஆண்டு ஆண்டி-ராதா இணையருக்குப் பிறந்தார். இவர் கேரள மாநிலம் கோழிக்கோடில் உள்ள நரிக்குனி எனும் ஊரை சார்ந்தவர்.

கேரள மாநிலம், எர்ணாகுளம் மாவட்டம், காலடியில் உள்ள ஸ்ரீ சங்கராச்சாரியா சமஸ்கிருதப் பல்கலைக்கழகத்தில் முதல் தரவரிசையுடன் பரதநாட்டியத்தில் பி.ஏ பட்டம் பெற்றார்.

சிறீ சங்கராச்சார்யா சமசுகிருதப் பல்கலைக்கழகத்தில் 
நாடகக் கலையில் எம்.ஏ பட்டமும், மகாத்மா காந்தி பல்கலைக்கழகத்தில் நிகழ்த்துக் கலையில் எம்.பில் பட்டமும் பெற்றார்.

2017 ஆம் ஆண்டு நிலவரப்படி, அவர் ஸ்ரீ சங்கராச்சாரியா சமஸ்கிருத பல்கலைக்கழகத்தில் நிகழ்த்துக் கலையில் பி.எச்.டி மாணவி ஆவார்.

சுரபி லெட்சுமி அனைத்து விவரங்கள் உள்ளன

மேற்கோள்கள்

புற இணைப்புகள் 

  
 
 Official Facebook page
 Press Information Bureau, Government of India (64th National Film Awards, 2016 Announcement)

1986 பிறப்புகள்
வாழும் நபர்கள்
கோழிக்கோடு மாவட்ட நபர்கள்
தமிழ்த் திரைப்பட நடிகைகள்
கேரள மாநில திரைப்பட விருது வென்றவர்கள்
இந்திய தொலைக்காட்சி நடிகைகள்
மலையாளத் திரைப்பட நடிகைகள்
1974 இந்தியக் குடியரசுத் துணைத் தலைவர் தேர்தல்

Elections using electoral votes
இந்தியத் தேர்தல்கள்

இந்தியக் குடியரசுத் துணைத் தலைவர் தேர்தல் 1974 என்பது 27 ஆகத்து 1974 அன்று நடைபெற்றது. பி. டி. ஜட்டி தனது எதிரியான நிரால் எனம் ஹோரோவை தோற்கடித்து இந்தியாவின் ஐந்தாவது துணைக் குடியரசுத் தலைவரானார்.

துணைக் குடியரசுத் தலைவர் தேர்தல் தொடர்பான சட்டத்தில் பின்வருமாறு சில மாற்றங்கள் செய்யப்பட்டன:

 துணைக் குடியரசுத் தலைவர் வேட்பாளரின் வேட்புமனுவில் குறைந்தபட்சம் 5 வாக்காளர்கள் முன்மொழிபவர்களாகவும், 5 வாக்காளர்கள் வழிமொழிபவர்களாகவும் இருக்க வேண்டும்.
 பாதுகாப்பு வைப்புத்தொகை ரூ . 2,500
 எந்தவொரு வேட்பாளரும் அல்லது குறைந்தபட்சம் 10 வாக்காளர்கள் மனுதாரர்களாக இணைந்து தேர்தலை எதிர்த்து மனுவை உச்ச நீதிமன்றத்தில் தாக்கல் செய்ய முடியும்.
 குடியரசுத் தலைவர் மற்றும் துணைக் குடியரசுத் தலைவர் பதவிகளுக்கான தேர்தலுக்கான கால அட்டவணை சட்டப்பூர்வமாக்கப்பட்டது. வேட்புமனு தாக்கல் செய்வதற்கான கடைசி தேதி, தேர்தல் அறிவிப்பு வெளியான 14-ம் தேதி என்றும், வேட்புமனு தாக்கல் செய்வதற்கான கடைசி தேதிக்கு அடுத்த நாள், வேட்புமனுக்களைத் திரும்பப் பெறுவதற்கான கடைசி நாளாகும். பரிசீலனை தேதி மற்றும் வாக்கெடுப்பு தேதிக்கு அடுத்த இரண்டாவது நாள், தேவைப்பட்டால், வேட்புமனுக்களைத் திரும்பப் பெறுவதற்கான கடைசி தேதிக்குப் பிறகு பதினைந்தாவது நாளுக்கு முன்னதாக இருக்கக்கூடாது.

முடிவுகள் 
இந்தியக் குடியரசுத் துணைத் தலைவர் தேர்தல் 1974-முடிவுகள்

மேலும் பார்க்கவும் 

 1974 இந்தியக் குடியரசுத் தலைவர் தேர்தல்

மேற்கோள்கள்
1979 இந்தியக் குடியரசுத் துணைத் தலைவர் தேர்தல்

இந்தியக் குடியரசுத் துணைத் தலைவர் தேர்தல் 1979 என்பது ஆண்டின் மத்தியில் இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்றது. இந்தப் பதவிக்கு முன்னாள் இந்தியத் தலைமை நீதிபதி முகம்மது இதயத்துல்லா போட்டியின்றி தேர்ந்தெடுக்கப்பட்டார். ஒன்றுக்கு மேற்பட்ட வேட்பாளர்கள் தேர்தலில் போட்டியிட்டிருந்தால், ஆகத்து 27, 1979 அன்று தேர்தல் நடந்திருக்கும்.

அட்டவணை 
தேர்தல் அட்டவணை 23 சூலை 1979 அன்று இந்தியத் தேர்தல் ஆணையத்தால் அறிவிக்கப்பட்டது.

முடிவுகள் 
முகம்மது இதயத்துல்லா 1979 ஆகத்து 9 அன்று துணைத் தலைவர் பதவிக்குப் போட்டியின்றி தேர்ந்தெடுக்கப்பட்டதாக அறிவிக்கப்பட்டார். இவர் 31 ஆகத்து 1979 அன்று பதவியேற்றார்.

மேலும் பார்க்கவும் 

 1977 இந்தியக் குடியரசுத் தலைவர் தேர்தல்

மேற்கோள்கள் 

Elections using electoral votes
இந்தியத் தேர்தல்கள்
1984 இந்தியக் குடியரசுத் துணைத் தலைவர் தேர்தல்

Elections using electoral votes
இந்தியத் தேர்தல்கள்
இந்தியக் குடியரசுத் துணைத் தலைவர் தேர்தல் 1984 என்பது 22 ஆகத்து 1984 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்றது. தேர்தலில் பி. சி. காம்ப்ளேவை தோற்கடித்து ரா. வெங்கடராமன் இப்பதவிக்குத் தேர்ந்தெடுக்கப்பட்டார்.

முடிவுகள் 
இந்தியக் குடியரசுத் துணைத் தலைவர் தேர்தல் 1984-முடிவுகள்

மேலும் பார்க்கவும் 

 1982 இந்தியக் குடியரசுத் தலைவர் தேர்தல்

மேற்கோள்கள்
1987 இந்தியக் குடியரசுத் துணைத் தலைவர் தேர்தல்

இந்தியக் குடியரசுத் துணைத் தலைவர் தேர்தல் 1987 (1987 Indian vice presidential election),  என்பது 1987ஆம் ஆண்டின் நடுப்பகுதியில் இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடத்தப்பட்ட தேர்தலாகும். குடியரசுத் தலைவராக ரா. வெங்கட்ராமன் தேர்ந்தெடுக்கப்பட்டதைத் தொடர்ந்து தனது துணைக் குடியரசுத் தலைவர் பதவியிலிருந்து விலகினார். எனவே இப்பதவிக்கு சங்கர் தயாள் சர்மா போட்டியின்றி தேர்ந்தெடுக்கப்பட்டதாகத் தேர்தலின் இறுதி நாளான 21 ஆகத்து 1987 அன்று அறிவிக்கப்பட்டார். இந்தத் தேர்தலில் ஒன்றுக்கு மேற்பட்ட வேட்பாளர்கள் போட்டியிட்டிருந்தால், தேர்தல் செப்டம்பர் 7, 1987 அன்று நடந்திருக்கும்.

அட்டவணை 
தேர்தல் அட்டவணை ஆகத்து 4, 1952 அன்று இந்தியத் தேர்தல் ஆணையத்தால் அறிவிக்கப்பட்டது.

முடிவு 
இத்தேர்தலில் நாடாளுமன்ற மக்களவை மற்றும் மாநிலங்களவையினைச் சார்ந்த உறுப்பினர்கள் 790 பேரைக் கொண்ட வாக்காளர் பட்டியல் தயார் செய்யப்பட்டது. இதில் 27 பேர் வேட்புமனு தாக்கல் செய்தனர். இவர்களில் 26 பேரின் வேட்புமனுவை பரிசீலனைக்குப் பிறகு தள்ளுபடி செய்து, சங்கர் தயாள் சர்மாவின் வேட்புமனு மட்டுமே செல்லுபடியாகும் எனக் கருதி தேர்தல் அதிகாரி அறிவித்தார். ஒரே ஒரு வேட்பாளர் மட்டும் போட்டியிலிருந்ததால், சங்கர் தயாள் சர்மா 25 ஏப்ரல் 1952 அன்று துணைக் குடியரசுத் தலைவர் பதவிக்கு போட்டியின்றி தேர்ந்தெடுக்கப்பட்டதாக அறிவிக்கப்பட்டார். இவர் 9 செப்டம்பர் 1987 அன்று பதவியேற்றார்.

மேலும் பார்க்கவும் 

 1987 இந்தியக் குடியரசுத் தலைவர் தேர்தல்

மேற்கோள்கள் 

Elections using electoral votes
இந்தியத் தேர்தல்கள்
1997 இந்தியக் குடியரசுத் துணைத் தலைவர் தேர்தல்

Elections using electoral votes
இந்தியத் தேர்தல்கள்

இந்தியக் குடியரசுத் துணைத் தலைவர் தேர்தல் 1997 (1997 Indian vice presidential election) என்பது 16 ஆகத்து 1997ஆம் அன்று இந்தியாவின் துணைக் குடியரசுத் தலைவராகத் தேர்ந்தெடுப்பதற்காக நடைபெற்றது. கிரிஷண் காந்த் சுர்ஜித் சிங் பர்னாலாவை தோற்கடித்து இந்தியாவின் 10வது துணைக் குடியரசுத் தலைவராகப் பதவியேற்றார். குடியரசுத் தலைவர் தேர்தலில் வெற்றி பெற்றதைத் தொடர்ந்து, தற்போதைய, கே. ஆர். நாராயணன், பதவியேற்றதால் துணைக்குடியரசுத் தலைவர் பதவி வெற்றிடமாக இருந்தது.

வேட்பாளர்கள்

முடிவுகள் 
இந்தியக் குடியரசுத் துணைத் தலைவர் தேர்தல் 1997-முடிவுகள்

மேலும் பார்க்கவும் 

 1997 இந்தியக் குடியரசுத் தலைவர் தேர்தல்

மேற்கோள்கள்
1992 இந்தியக் குடியரசுத் துணைத் தலைவர் தேர்தல்

இந்தியக் குடியரசுத் துணைத் தலைவர் தேர்தல் 1992 (1992 Indian vice presidential election) என்பது 19 ஆகத்து 1992 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்றது. கே. ஆர். நாராயணன், காக்கா ஜோகிந்தர் சிங்கை தோற்கடித்து இந்தியாவின் 9வது துணைக் குடியரசுத் தலைவராகப் பதவியேற்றார். மொத்த வாக்கான 701 வாக்குகளில், நாராயணன் 700 வாக்குகளைப் பெற்றார். சிங் ஒரே ஒரு வாக்கினை மட்டுமே பெற்றார். சங்கர் தயாள் சர்மா குடியரசுத் தலைவர் தேர்தலில் வெற்றி பெற்றதைத் தொடர்ந்து, இத்தேர்தல் நடைபெற்றது.

வேட்பாளர்கள்

முடிவுகள் 
இந்தியக் குடியரசுத் துணைத் தலைவர் தேர்தல் 1992-முடிவுகள்

மேற்கோள்கள்

மேலும் காண்க
 இந்தியக் குடியரசுத் தலைவர் தேர்தல், 1992

இந்தியத் தேர்தல்கள்
தஞ்சோங் கிலிங்

தஞ்சோங் கிலிங் அல்லது தஞ்சோங் கிலிங்கான் (ஆங்கிலம்: Tanjung Kling அல்லது Tanjung Klingon; மலாய் மொழி: Tanjung Kling) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு கடற்கரை கிராமப்புற நகரமாகும். இங்குதான் அங் துவா எனும் மலாக்கா சுல்தானக வீரரின் கல்லறை உள்ளது.

தஞ்சோங் கிலிங் கடற்கரை நகரத்திற்கு அருகில் உள்ள இதர கடற்கரை சிறுநகரங்கள் பந்தாய் குண்டூர்; மற்றும் பந்தாய் புத்திரி. இந்த தஞ்சோங் கிலிங் நகரம் மலாக்கா மாநகரத்தையும்; மஸ்ஜித் தானா நகரத்தையும் இணைக்கும் பிரதான கூட்டரசு சாலைக்கு இடையில் அமைந்துள்ளது.

வரலாறு

வரலாற்று ரீதியாக, தஞ்சோங் கிலிங் எனும் பெயர், இந்தியா, கலிங்கா கண்டத்தில் இருந்து குடியேறிய மக்களின் பெயரில் இருந்து பெற்று இருக்கலாம் என உள்நாட்டு வரலாற்று ஆசிரியர்கள் கருதுகிறார்கள்.
 
தஞ்சோங் கிலிங் நகரைத் தவிர பெக்கான் கெலிங் (Pekan Keling), கம்போங் கெலிங் (Kampong Keling) போன்ற பல இடங்களிலும்; கலிங்கா கண்டத்தில் இருந்து மக்கள் குடியேறி உள்ளார்கள்.

மலாக்கா சுல்தானகத்தின் காலத்தில், தஞ்சோங் கிலிங் பகுதிகளில், தமிழ் வணிகர்கள் சிறப்பாக வாழ்ந்தனர் என்று சொல்லப் படுகிறது.

காசுடனேடா வரலாற்று ஆசிரியர்

காசுடனேடா (Castanheda) எனும் போர்த்துகீசிய வரலாற்று ஆசிரியர் 1528 முதல் 1538 வரை மலாக்காவில் தங்கி இருந்தார். மலாக்காவைப் பற்றி பற்றி விரிவாக எழுதி உள்ளார். அப்போது அங்கு வாழ்ந்த தமிழர்களைச் சிட்டி என்று பதிவு செய்து உள்ளார்.

சிட்டி அல்லது செட்டி (Chitty) எனப்படுவோர் முற்காலத்தில் இருந்தே மலாக்காவில் வாழும் தமிழர் ஆவர். மலாக்கா சுல்தானிய காலத்தில், சிட்டிகள் தமிழ்நாட்டில் இருந்து மலாக்காவிற்கு வந்ததாக வரலாற்று ஆவணங்கள் தெரிவிக்கின்றன.

மலாக்கா சிட்டிகள்

மலாக்காவில் குடியேறியபின், மலாய் மக்களையும் சீனர்களையும், பிற இந்தோனேசிய, மலேசியத் தீவுகளில் வாழ்ந்த மக்களையும் திருமணம் செய்து கொண்டனர். மலாக்கா சுல்தானக காலத்திற்குப் பிறகு, மலாக்கா சிட்டிகள் தங்கள் தாயகத்துடனான தொடர்புகளை இழந்தனர்.

தஞ்சோங் கிலிங் பகுதிகளில் வாழ்ந்த மலாக்கா சிட்டிகள், தற்சமயம் மலாக்கா நகரின் கஜா பேராங் சாலை மருங்கிலும் வாழ்ந்து வருகின்றனர். இந்த வம்சாவளியைச் சேர்ந்த பலர், சிங்கப்பூரிலும், மலாக்காவின் பிற பகுதிகளிலும் வேலை செய்கின்றனர்.

பிற நகரங்கள்

 மலாக்கா மாநகரத்தில் இருந்து 13 கி.மீ.;
 அலோர் காஜாவில் இருந்து 17 கி.மீ.;
 ஆயர் குரோ வடக்கு-தெற்கு விரைவுசாலை (மலேசியா) கட்டணச் சாவடியில் இருந்து 20 கி.மீ.; தொலைவில் இருக்கிறது.

தஞ்சோங் கிலிங் நகரத்திற்கு மிக அருகில் இருக்கும் நகரங்கள் சுங்கை ஊடாங்; மஸ்ஜித் தானா; மலாக்கா மாநகரம் ஆகிய நகரங்களாகும்.

கட்டமைப்பு

சுற்றுலா

மேற்கோள்கள் 

மலேசிய நகரங்கள்
மலாக்காவில் உள்ள நகரங்கள்
மாலிம் ஜெயா

மாலிம் ஜெயா (ஆங்கிலம்: Tanjung Kling; மலாய் மொழி: Tanjung Kling) என்பது மலேசியா, மலாக்கா, மத்திய மலாக்கா மாவட்டத்தில் புதிதாக உருவாக்கப்பட்ட ஒரு நகரமாகும். மலாக்கா மாநகரத்திற்கு மிக அருகில் அமைந்து இருக்கும் நகரம்.

1990-ஆம் ஆண்டுகளில் உருவாக்கப்பட்ட இந்த நகரம் பல்வகையான உணவகங்களுக்குப் புகழ்பெற்று விளங்குகிறது. இந்த நகர்ப் பகுதியில் இந்தியர்களும் அதிகமாக குடியேறி உள்ளனர்.

மலாக்கா மாநகரில் இருந்து 8 கி.மீ. தொலைவில் இந்தப் புது நகரம் அமைந்து உள்ளது. மலாக்கா நகர நாடாளுமன்றத் தொகுதியையும்; கெசிடாங் (Kesidang) சட்டமன்றத் தொகுதியையும் பிரதிநிதிக்கிறது.

அருகாமை நகரங்கள்
 பத்து பிரண்டாம்
 பாச்சாங்
 கிளேபாங்

வீட்டுமனைத் திட்டங்கள்

 மாலிம் ஜெயா தொழில் பூங்கா - Taman Industri Malim Jaya
 தாமான் ஐ.கே.எஸ் மாலிம் ஜெயா - Taman IKS Malim Jaya
 தாமான் பாசிர் பூத்தே - Taman Pasir Puteh
 தாமான் விதுரி - Taman Widuri

மேற்கோள்கள்

மேலும் காண்க

மலேசிய நகரங்கள்
மலாக்காவில் உள்ள நகரங்கள்
மலேசிய கூட்டரசு சாலை 6

மலேசிய கூட்டரசு சாலை 6 அல்லது கூட்டரசு சாலை 6 (மலேசியா) (ஆங்கிலம்: Malaysia Federal Route 6 அல்லது Federal Route 6; மலாய்: Laluan Persekutuan Malaysia 6 அல்லது Jalan Persekutuan 6) என்பது மலேசியா பினாங்கு தீவை சுற்றிவரும் மலேசியக் கூட்டரசு சாலை அமைப்பாகும். 

இந்தச் சாலை பினாங்கு மாநிலத்தில் மிக முக்கியமான நெடுஞ்சாலை. அத்துடன் மலேசியாவில் உருவாக்கப்பட்ட மிகப் பழைமையான சாலைகளில் ஒன்றாகும்.

பின்னணி

கூட்டரசு சாலை 6, பினாங்கு தீவு வழியாகச் செல்லும் முக்கிய வட்ட நெடுஞ்சாலையாகும். 

அதன் தொடக்க முனையம் (கிலோமீட்டர் 0) மற்றும் இறுதி முனையம் ஜார்ஜ் டவுன் நகரின் பினாங்கு துறைமுக சுற்று வட்டத்தில் (Penang Port Roundabout) அமைந்துள்ளது. 1920-ஆம் ஆண்டில் பிரித்தானிய மலாயா அரசாங்கத்தால் உருவாக்கப்பட்டது.

வரலாறு

மேலும் காண்க
 கூட்டரசு சாலை 1 (மலேசியா)
 கூட்டரசு சாலை 2 (மலேசியா)
 கூட்டரசு சாலை 3 (மலேசியா)
 கூட்டரசு சாலை 4 (மலேசியா)
 கூட்டரசு சாலை 5 (மலேசியா)

மேற்கோள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
ஜார்ஜ் டவுன், பினாங்கு
2007 இந்தியக் குடியரசுத் துணைத் தலைவர் தேர்தல்

Elections using electoral votes
இந்தியத் தேர்தல்கள்

இந்தியக் குடியரசுத் துணைத் தலைவர் தேர்தல் 2007 (2007 Indian vice-presidential election) என்பது 2007ஆம் ஆண்டு முதல் 2012ஆம் ஆண்டு வரை இந்தியக் குடியரசுத் துணைத் தலைவரைத் தேர்ந்தெடுக்க 10 ஆகத்து 2007 அன்று நடைபெற்ற தேர்தலாகும். இந்தியத் தேசிய காங்கிரசைச் சேர்ந்த முகமது அமீத் அன்சாரி இப்பதவிக்குத் தேர்ந்தெடுக்கப்பட்டார். தற்போதைய, பைரோன் சிங் செகாவத் மறுதேர்தலைக் கோரவில்லை; அதற்குப் பதிலாக 2007 தேர்தலில் இந்தியக் குடியரசுத் தலைவர் பதவிக்குப் போட்டியிட்டார். இத்தேர்தலில் இவர் பிரதிபா பாட்டிலிடம் தோல்வியடைந்தார். பாட்டில் பதவியேற்பதற்கு சில நாட்களுக்கு முன்பு இவர் குடியரசுத் துணைத்தலைவர் பதவியிலிருந்து விலகினார்.

பின்னணி 
இந்தியாவின் துணைக் குடியரசுத் தலைவர் பதவிக்காலம் 5 ஆண்டுகள் ஆகும். பைரோன் சிங் செகாவத்தின் பதவிக்காலம் ஆகத்து 18, 2007 வரை இருந்ததால், இவரைத் தொடர்ந்து பொறுப்பேற்பவரைத் தேர்ந்தெடுக்கத் தேர்தல் தேவைப்பட்டது.

வாக்காளார்கள் 
இத்தேர்தலில் 245 மாநிலங்களவை உறுப்பினர்கள் மற்றும் 545 மக்களவை உறுப்பினர்கள் என மொத்தம் 790 வாக்காளர்கள் உள்ளனர்.

அதிகாரிகள் 
தேர்தல் அதிகாரி: முனைவர் யோகேந்திர நரேன், பொதுச் செயலாளர், மக்களவைஉதவி தேர்தல் நடத்தும் அலுவலர்கள்: என். சி. ஜோஷி & ரவி காந்த் சோப்ரா

முடிவுகள் 

இந்தியக் குடியரசுத் துணைத் தலைவர் தேர்தல் 2007-முடிவுகள்

மேலும் பார்க்கவும் 

 2007 இந்தியக் குடியரசுத் தலைவர் தேர்தல்

மேற்கோள்கள்
2002 இந்தியக் குடியரசுத் துணைத் தலைவர் தேர்தல்

இந்தியக் குடியரசுத் துணைத் தலைவர் தேர்தல் 2002 (2002 Indian vice presidential election) என்பது இந்தியத் துணைக் குடியரசுத் தலைவரை தேர்ந்தெடுக்க ஆகத்து 12, 2002 அன்று நடைபெற்ற தேர்தலாகும். பைரோன் சிங் செகாவத், சுசில்குமார் சிண்டேவை தோற்கடித்து இந்தியாவின் 11வது துணைக் குடியரசுத் தலைவராக ஆனார். குடியரசுத் துணைத் தலைவராகப் பதவியிலிருந்த கிருஷண் காந்த் தேர்தலில் போட்டியிடவில்லை, தேர்தலுக்கு முன்பே மரணமடைந்தார்.

வேட்பாளர்கள்

முடிவுகள்

இந்தியக் குடியரசுத் துணைத் தலைவர் தேர்தல் 2002-முடிவுகள்

மேற்கோள்கள்

இந்தியத் தேர்தல்கள்
அரசு கலை மற்றும் அறிவியல் கல்லூரி, தரகம்பட்டி

அரசு கலை மற்றும் அறிவியல் கல்லூரி என்பது இந்தியாவின், தமிழ்நாட்டில் கரூர் மாவட்டம் தரகம்பட்டியில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 2020ஆம் ஆண்டில்  தொடங்கப்பட்டது. இது திருச்சிராப்பள்ளி பாரதிதாசன் பல்கலைக்கழகத்தின் உறுப்புக் கல்லூரியாக இயங்கி வருகிறது.

படிப்புகள்

இளங்கலை 
 தமிழ் 
 ஆங்கிலம்

இளம் அறிவியல் 
 கணிதம்
 கணினி அறிவியல்
 இளநிலை பொருளியல்

குறிப்புகள் 

 பாரதிதாசன் பல்கலைக்கழக இணைவுக்கல்லூரிகள்
கரூர் மாவட்டத்திலுள்ள அரசினர் கலைக் கல்லூரிகள்
அன்பழகன்

அன்பழகன் (Anbalagan) என்பது இந்தியவில் தமிழ்நாட்டில் பெரும்பால குடும்பப் பெயராக உள்ளது . இப்பெயருடன் கூடிய முக்கியமானவர்கள்.
 பேராசிரியர் க. அன்பழகன், திமுக முன்னாள் பொதுச்செயலாளர்
 சாக்கோட்டை க. அன்பழகன், இந்திய அரசியல்வாதி (திமுக)
 கே. பி. அன்பழகன் (பிறப்பு 1958), இந்திய அரசியல்வாதி (அதிமுக)
 சி. அன்பழகன், இந்திய அரசியல்வாதி (அதிமுக)
 வி. அன்பழகன், இந்திய அரசியல்வாதி (திமுக)
 ஜெ. அன்பழகன், இந்திய அரசியல்வாதி (திமுக) 
 எம். அன்பழகன், திரைப்பட இயக்குர், திரைக்கதை எழுத்தாளர்
 தி. அன்பழகன், இந்திய அரசியல்வாதி (அதிமுக)
 சவானி அன்பழகன், இந்திய தமிழ் அறிவியலாளர்.
துன் டாக்டர் லிம் சோங் யூ விரைவுச்சாலை

துன் டாக்டர் லிம் சோங் யூ விரைவுச்சாலை அல்லது கூட்டரசு சாலை 3113 (மலேசியா) ஆங்கிலம்: Tun Dr Lim Chong Eu Expressway அல்லது Federal Route 3113; சீனம்: 林倉祐大道; மலாய்: Lebuhraya Tun Dr Lim Chong Eu அல்லது Jalan Persekutuan 3113; என்பது மலேசியாவின் பினாங்கில் உள்ள ஒரு விரைவுச்சாலை ஆகும். இந்தச் சாலை ஜார்ஜ் டவுன் நகரத்தை பத்து மாவுங் நகர்ப் பகுதியுடன் இணைக்கிறது.

17.84 கி.மீ. (11.09 மைல்) நீளம் கொண்ட இந்த விரைவுச் சாலை, பினாங்கு தீவின் கிழக்குக் கடற்கரையைச் சுற்றி வருகிறது. முன்னாள் பினாங்கின் முதல்வர் துன் டாக்டர் லிம் சோங் யூ நினைவாக 7 டிசம்பர் 2010-இல் அமைக்கப்பட்டது.

பொது

இந்த விரைவுச்சாலையின் கிலோமீட்டர் 0, பத்து மாவுங் நகர்ப் பகுதியில் அமைந்துள்ளது. இந்தச் சாலையில் இரண்டு பிரிவுகள் உள்ளன: 

ஜெலுத்தோங் விரைவுச் சாலை (Jelutong Expressway); 

பாயான் லெப்பாஸ் விரைவுச் சாலை (Bayan Lepas Expressway).

பின்னணி

1983-ஆம் ஆண்டு பினாங்கு பாலம் கட்டப்படும் போது இங்கு ஒரு முன்னோடிச் சாலை உருவாக்கப் பட்டது. 1985-இல் சாலை கட்டுமானம் முடிவுற்றது. பின்னர், இந்தச் சாலை வடக்கு நோக்கி ஜெலுத்தோங் விரைவுச் சாலையாகவும்; தெற்கே பாயான் லெப்பாஸ் விரைவுச் சாலையாகவும் நீட்டிக்கப்பட்டது.

முன்னாள் பினாங்கு முதல்வர் லிம் சோங் யூ 24 நவம்பர் 2010-இல் காலமானார். அவர் இறந்த பிறகு, 2010 டிசம்பர் 7-ஆம் தேதி, பினாங்கு மாநில அரசாங்கம் அவரின் நினைவாக அந்த விரைவுச் சாலைக்கு துன் டாக்டர் லிம் சோங் யூ விரைவுச்சாலை எனப் பெயரை மாற்றியது.

துன் டாக்டர் லிம் சோங் யூ விரைவுச்சாலையில் தெங்கு குடின் – குளுகோர் சாலையும் () (Jalan Tengku Kudin–Gelugor-Penang Bridge) இணைகிறது.

மேற்கோள்

மேலும் காண்க
 பினாங்கு கடலடி சுரங்கப்பாதை
 பினாங்கு பாலம்
 பினாங்கு இரண்டாவது பாலம்

வெளி இணைப்புகள்

மலேசியாவில் உள்ள சாலைகள்
மலேசிய விரைவுச்சாலைகள்
ஜார்ஜ் டவுன், பினாங்கு
சைக்கோ (1960 திரைப்படம்)

சைக்கோ 1960 ஆம் ஆண்டு ஆல்பிரட் ஹிட்ச்காக் தயாரித்து இயக்கிய அமெரிக்க உளவியல் திகில் திரைப்படமாகும். இப்படத்தின் திரைக்கதை 1959 ஆம் ஆண்டு வெளியான ராபர்ட் பிளோக் அவர்களின் 'சைக்கோ’ நாவலை அடிப்படையாக்கொண்டு ஜோசப் ஸ்டெபனோ அவர்களால் எழுதப்பட்டது. இப்படத்தில் ஆண்டனி பெர்கின்ஸ், ஜேனெட் லீ, வேரா மைல்ஸ், ஜான் கவின் மற்றும் மார்ட்டின் பால்சம் ஆகியோர் நடித்துள்ளனர்.

இத்திரைப்படம் ஹிட்ச்காக் ஏற்கனவே இயக்கியிருந்த நார்த் பை நார்த்வெஸ்ட் திரைப்படத்திலிருந்து முற்றிலும் வேறுபட்டதாக பார்க்கப்பட்டது. மேலும் ‘ஆல்பிரட் ஹிட்ச்காக் பிரசன்ஸ்’ என்ற தொலைக்காட்சி தொடரில் பணிபுரிந்த ஆட்களை கொண்டு இத்திரைப்படம் குறைந்த பொருட்செலவில் கறுப்பு-வெள்ளை நிறத்தில் தயாரிக்கப்பட்டது. இந்தத் திரைப்படம் ஆரம்பத்தில் சர்ச்சைக்குரியதாகக் கருதப்பட்டது. மேலும் கலவையான விமர்சனங்களைப் பெற்றது. ஆனால் பார்வையாளர்களின் ஆதரவு மற்றும் வணிக ரிதியான வெற்றி ஆகியவை மிகப்பெரிய அளவில் விமர்சனங்களை மாற்றியமைத்தது. சிறந்த துணை நடிகை (ஜானெட் லீ) மற்றும் சிறந்த இயக்குநர் (ஹிட்ச்காக்) உட்பட இத்திரைப்படம் நான்கு பிரிவுகளில் ஆஸ்கார் விருதுகளுக்கு பரிந்துரைக்கப்பட்டது.

தற்போது 'சைக்கோ’ ஹிட்ச்காக்கின் மிகச்சிறந்த படங்களில் ஒன்றாகக் கருதப்படுகிறது. மேலும் இத்திரைப்படம் அவரை உலகமெங்கும் பிரபலப்படுத்தியது. இத்திரைப்படத்தின் நுட்பமான இயக்கம், பதட்டமான சூழல், ஈர்க்கக்கூடிய ஒளிப்பதிவு, மறக்கமுடியாத இசை மற்றும் ஆகச்சிறந்த நடிப்பு ஆகியவற்றின் காரணமாக சர்வதேச திரைப்பட விமர்சகர்கள் மற்றும் அறிஞர்களால் திரைக்கலையின் முக்கிய படைப்பாகப் பாராட்டப்பட்டது.

1980 இல் ஹிட்ச்காக்கின் மரணத்திற்குப் பிறகு, யுனிவர்சல் பிக்சர்ஸ் மூன்று அடுத்தடுத்த பாகங்களை கொண்ட திரைப்படங்களையும், ஒரு மறு ஆக்கம்  திரைப்படத்தையும், தொலைக்காட்சிக்காக தயாரித்த ஒரு முன்னோடி திரைப்படத்தையும், தொலைக்காட்சிக்காக 2010 இல் உருவாக்கப்பட்ட 'பேட்ஸ் ஹோட்டல்’ எனப்படும் முன்னோடி தொடரையும் தயாரித்தது. 1992 ஆம் ஆண்டில், அமெரிக்கக் காங்கிரஸ் நூலகம் இத்திரைப்படத்தை "கலாச்சார ரீதியாக, வரலாற்று ரீதியாக அல்லது அழகியல் ரீதியாக முக்கியத்துவம் வாய்ந்தது" என்று கருதியது. மற்றும் அமெரிக்காவின் தேசிய திரைப்படப் பதிவேட்டின் மூலம் இந்தப்படத்தின் படல மறை  பாதுகாப்பதற்காகத் தேர்ந்தெடுத்தது.

மேற்கோள்கள் 

பாரமவுண்ட் பிக்சர்ஸ் திரைப்படங்கள்
கலிபோர்னியாவில் படமாக்கப்பட்ட திரைப்படங்கள்
அமெரிக்க கறுப்புவெள்ளைத் திரைப்படங்கள்
1960 திரைப்படங்கள்
ஆங்கிலத் திரைப்படங்கள்
பிரசியோடைமியம் ஆர்த்தோ இசுக்காண்டேட்டு

பிரசியோடைமியம் ஆர்த்தோ இசுக்காண்டேட்டு (Praseodymium orthoscandate) என்பது PrScO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். இச்சேர்மம் பெரோவ்சுகைட்டு கட்டமைப்பைக் கொண்ட ஓர் அருமண் ஆக்சைடுமாகும்.

தயாரிப்பு 
பிரசியோடைமியம்(III,IV) ஆக்சைடுடன் இசுகாண்டியம்(III) ஆக்சைடை சேர்த்து வினைப்படுத்துவதன் மூலம் பிரசியோடைமியம் ஆர்த்தோ இசுக்காண்டேட்டு தயாரிக்கப்படுகிறது.

பண்புகள் 
பிரசியோடைமியம் ஆர்த்தோ இசுக்காண்டேட்டு பச்சை நிறத்தில் ஒரு திண்மமாகக் காணப்படுகிறது. Pnma என்ற இடக்குழுவுடன் செஞ்சாய்சதுர பெரோவ்சுகைட்டு வகை படிக கட்டமைப்பைக் கொண்டுள்ளது.

இவற்றையும் காண்க 
பிரசியோடைமியம்
இசுக்காண்டியம்
ஆக்சிசன்

மேற்கோள்கள் 

பிரசியோடைமியம்(III) சேர்மங்கள்
இசுக்காண்டியம் சேர்மங்கள்
ஆக்சைடுகள்
இலால்கர் அரண்மனை

இலால்கர் அரண்மனை (Lalgarh Palace) என்பது இந்திய மாநிலமான ராஜஸ்தானில் உள்ள பிகானேரில் உள்ள ஒரு அரண்மனையாகும். தற்போது இது பாரம்பரிய விடுதியாக உள்ளது. இது 1902 மற்றும் 1926 க்கு இடையில் பிகானேர் மகாராஜா சர் கங்கா சிங்கிற்காக கட்டப்பட்டது. இலட்சுமி நிவாஸ் அரண்மனை இலால்கர் அரண்மனையின் ஒரு பகுதியாகும். ஆனால் அது குத்தகைக்கு கொடுக்கப்பட்டு சமீபத்தில் ஒரு பாரம்பரிய விடுதியாக பயன்படுத்தப்படுகிறது.

வரலாறு 
இந்த அரண்மனை 1902 மற்றும் 1926 க்கு இடையில் இந்தோ சரசனிக் பாணியில் கட்டப்பட்டது. மகாராஜா கங்கா சிங் (1881-1942) சிறுவயதாக இருந்தபோது, தற்போதுள்ள ஜுனாகாத் கோட்டை மன்னருக்குப் பொருத்தமற்றதாகக் கருதியதால், இந்த கட்டிடம் பிரித்தனியக் கட்டுப்பாட்டில் உள்ள ஆட்சிப் பிரதிநிதியால்  நிறுவப்பட்டது. கங்கா சிங் தனது தந்தை மகாராஜா லால் சிங்கின் நினைவாக அரண்மனைக்கு பெயரிட வேண்டும் என்று முடிவு செய்தார். 

கங்கா சிங், வேட்டையாடுவதற்காக புகழ்பெற்றவர்.  இவருடன் வேட்டையாடுவதற்காக அரண்மனைக்கு வந்த 1920 இல் ஜார்ஜஸ் கிளெமென்சோ, ராணி மேரி, ஐந்தாம் ஜார்ஜ், ஹார்டிங் பிரபு, இர்வின் பிரபு உட்பட பல விருந்தினர்களுக்கு விருந்தளித்தது. அரண்மனையின் முதல் குறிப்பிடத்தக்க விருந்தினராக கர்சன் பிரபு இருந்தார்.

மேற்கோள்கள்

இலக்கியத்தில்

வெளி இணைப்புகள் 

Homepage of the Lallgarh Palace Hotel
Homepage of the Laxmi Niwas Palace Hotel
Homepage of the Narendra Bhawan
இராசத்தான் அரண்மனைகள்
Coordinates on Wikidata
இந்திய பாரம்பரிய விடுதிகள்
ஆஸ்கர் சாலா

ஆஸ்கர் சாலா (Oskar Sala) (18 ஜூலை 1910 - 26 பிப்ரவரி 2002) ஒரு ஜெர்மன் இசையமைப்பாளரும் மின்னணு இசையின் முன்னோடியும் ஆவார். மின்னனு கூட்டிணைப்பியின் ஆரம்ப வடிவமான டிராட்டோனியம் என்ற கருவியை இவர் வாசித்தார்.

ஆரம்ப கால வாழ்க்கை 
சாலா, ஜெர்மனியின் துரிங்கியாவில் உள்ள கிரீஸில் பிறந்தார். இவர் தனது இளமை பருவத்தில் பியானோ மற்றும் ஆர்கான் போன்ற இசைக் கருவிகளைப் படித்தார். இளமை பருவத்தில் பியானோ கச்சேரிகளை நிகழ்த்தினார். 1929 ஆம் ஆண்டில், இவர் பெர்லின் காப்பகத்தில் இருந்த இசையமைப்பாளரும் வயலின் மேதையுமான பால் ஹிண்டெமித்துடன் பியானோ மற்றும் இசையமைப்பைப் படிக்க பெர்லினுக்குச் சென்றார். பள்ளியின் ஆய்வகத்தில் டாக்டர் பிரெட்ரிக் ட்ரட்வீனின் சோதனைகளையும் இவர் பின்பற்றினார். டிராட்வீனின் முன்னோடி மின்னணு கருவியான டிராட்டோனியத்தை இசைக்கக் கற்றுக்கொண்டார்.

சாலா 1932 மற்றும் 1935 க்கு இடையில் பெர்லின் பல்கலைக்கழகத்தில் இயற்பியல் படித்தார். டெலிஃபங்கன் பிரபலப்படுத்த எதிர்பார்த்த "வோல்க்ஸ்ட்ராடோனியம்", "டெலிஃபங்கன் டிராட்டோனிய"த்தை உருவாக்க இவர் உதவினார். 1935 இல் இவர் ஒரு "ரேடியோ-டிராட்டோனியம்" மற்றும் 1938 இல் ஒரு சிறிய வடிமான "கான்செர்ட்ராடோனியம்" ஆகியவற்றை உருவாக்கினார்.

ஆஸ்கர் சாலா நாட்சி காலத்தில் இராணுவ வீரராக இருந்தவர். இரண்டாம் உலகப் போரின் போது சாலா கிழக்குப் போர் முனையில் இருக்கும்போது இவர் காயமடைந்தார்.

இவர் பெர்லின் சபையின் கௌரவ உறுப்பினராக இருந்தார் .

மரபு 
18 ஜூலை 2022 அன்று, கூகுள் தனது 112வது பிறந்தநாளை கூகுளின் கேலிச்சித்திரம் மூலம் கொண்டாடியது.

இலக்கியத்தில் 
 Peter Donhauser (2007). Elektrische Klangmaschinen. Boehlau Vienna (in German).
 Peter Badge (2000). Oskar Sala:Pionier der elektronischen Musik. Satzwerk, 100pp. 
 Pablo Freire / Audionautas (2011/2012). Oskar Sala. El último artesano. Parts 1234  (in Spanish)

சான்றுகள்

வெளி இணைப்புகள் 

2002 இறப்புகள்
1910 பிறப்புகள்
இசைக்கருவி வடிவமைப்பாளர்கள்
2022 ஐசிசி ஆண்கள் இருபது20 உலகக்கிண்ணம்

2022 ஐசிசி ஆண்கள் இருபது20 உலகக்கிண்ணம் (2022 ICC Men's T20 World Cup) என்பது 8-வது ஐசிசி இருபது20 உலகக்கிண்ணப் போட்டித் தொடர் ஆகும். இதன் போட்டிகள் 2022 அக்டோபர் 16 முதல் நவம்பர் 13 வரை ஆத்திரேலியாவில் நடைபெற்றன. இத்தொடர் 2020-ம் ஆண்டே நடைபெறுவதாக இருந்தது. ஆனால் கோவிட்-19 பெருந்தொற்று காரணத்தினால் இத்தொடர் 2022-க்கு மாற்றப்பட்டது. இத்தொடரை நடத்திய ஆத்திரேலியா நடப்பு வாகையாளராக உள்ளது.

முதல் அரையிறுதியில் நியூசிலாந்தை ஏழு இலக்குகள் வேறுபாட்டில் தோற்கடித்த பின்னர், இறுதிப் போட்டிக்கு முன்னேறிய முதல் அணியாக பாக்கித்தான் ஆனது. இரண்டாவது அரையிறுதியில் இங்கிலாந்து பத்து இலக்குகள் வேறுபாட்டில் இந்தியாவை வீழ்த்தி இறுதிப் போட்டிக்கு முன்னேறியது. இரு அணிகளும் தங்களது இரண்டாவது ஐசிசி ஆண்கள் இ20 உலகக்கோப்பைப் பட்டத்தை வெல்லும் முனைப்பில் இருந்தன. இறுதிப் போட்டியில், இங்கிலாந்து ஐந்து இலக்குகள் வித்தியாசத்தில் பாக்கித்தானை வீழ்த்தி தனது இரண்டாவது உலகக்கோப்பையை வென்றது. இங்கிலாந்தின் சாம் கரன் ஆட்ட நாயகனாகவும் போட்டியின் நாயகனாகவும் தேர்ந்தெடுக்கப்பட்டார்.

அணிகளும் தகுதியும் 
2021 இருபது20 உலகக்கிண்ணம் தொடரில் சூப்பர் 12 நிலை வரைச்சென்ற 12 அணிகளும் இத்தொடருக்குத் தகுதி பெற்றன. 15 நவம்பர் 2021 நிலவரப்படி ஐசிசியின் இருபது20 தரவரிசையின் படியும், 2021 பதிப்பில் விளையாடிய முறையைப் பொறுத்தும், ஆப்கானித்தான், ஆத்திரேலியா, வங்காளதேசம், இங்கிலாந்து, இந்தியா, பாக்கித்தான், நியூசிலாந்து, தென்னாப்பிரிக்கா ஆகிய அணிகள் நேரடியாக 2022 பதிப்பின் சூப்பர் 12 சுற்றுக்கு தகுதி பெற்றன. நமீபியா, இசுக்காட்லாந்து, இலங்கை, மேற்கிந்தியத் தீவுகள் ஆகிய அணிகள் முதல் சுற்று விளையாடத் தகுதி பெற்றன.

நிகழ்விடங்கள் 
15 நவம்பர் 2021 அன்று , அடிலெய்ட், பிரிஸ்பேன், ஜீலாங், ஹோபார்ட், பெர்த், மெல்போர்ன் மற்றும் சிட்னி ஆகிய 7 நகரங்களில் இப்போட்டி நடைபெறும் என்று ஐசிசி அறிவித்தது. இறுதி போட்டி மெல்போர்ன் துடுப்பாட்ட அரங்கில் நடைபெறும்.

முதல் சுற்று 
21 மார்ச் 2022 அன்று, ஐசிசி முதல் சுற்றுக்கான போட்டிகளை உறுதி செய்தது.

குழு அ

குழு ஆ

சூப்பர் 12

குழு 1

குழு 2

வெளியேறு நிலை

அரையிறுதிகள்

இறுதி

புள்ளிவிபரங்கள்
ஒவ்வொரு பிரிவிலும் முதல் ஐந்து பேர் (அல்லது ஐந்தாவது இடத்தில் உள்ளவர்கள்) பட்டியலிடப்பட்டுள்ளனர்.

அதிக ஓட்டங்கள்

அதிக இலக்குகள்

தொடரின் அணி
2022 நவம்பர் 14 அன்று, ஐசிசி இத்தொடரின்  அணியை அறிவித்தது, சாம் கரன் போட்டியின் நாயகனாகவும், ஜோஸ் பட்லர் அணியின் தலைவராகவும் தேர்ந்தெடுக்கப்பட்டனர்.

குறிப்புகள்

மேற்கோள்கள் 

இருபது20 துடுப்பாட்டம்
ஆத்திரேலியாவில் துடுப்பாட்டம்
2022இல் துடுப்பாட்டம்
துடுப்பாட்ட உலகக்கிண்ணம்
தி. கா. அமுல் கந்தசாமி

தி. கா. அமுல் கந்தசாமி (T. K. Amulkandasami) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் 2021 ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வால்பாறையிலிருந்து  தேர்ந்தெடுக்கப்பட்டார்.

போட்டியிட்ட தேர்தல்கள்

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
நஞ்சுண்டாபுரம்

நஞ்சுண்டாபுரம் என்பது இந்தியாவின் தமிழ்நாட்டில் உள்ள கோயம்புத்தூர் நகரின் மாநகரப் பகுதி ஆகும்.  போத்தனூர் அருகே உள்ள இந்த நகரம் கோவையின்  வளர்ந்த சுற்றுப்புறங்களில் ஒன்றாகும் மற்றும் 1981  முதல் கோயம்புத்தூர் மாநகராட்சியின் ஒரு பகுதியாக உள்ளது. நொய்யல் ஆற்றின் கரையில் அமைந்துள்ள நஞ்சுண்டேஸ்வரர் கோயிலில் இருந்து "நஞ்சுண்டாபுரம்" என்ற பெயர் வந்தது.

அமைவிடம் 
நஞ்சுண்டாபுரத்தில் உள்ள முக்கிய சாலைகளில் ராமநாதபுரம் சாலை, போத்தனூர் சாலை, வெள்ளலூர் சாலை மற்றும் குறிச்சி சாலை ஆகியவை அடங்கும்.

இந்த ஊர் கோயம்புத்தூர் சர்வதேச விமான நிலையத்திலிருந்து 11 கிமீ தொலைவிலும், மத்திய ரயில் நிலையத்திலிருந்து சுமார் 5.3 கிமீ தொலைவிலும், காந்திபுரம் மத்திய பேருந்து நிலையத்திலிருந்து 7.1 கிமீ தொலைவிலும், போத்தனூர் ரயில் நிலையத்திலிருந்து 3.4 கிமீ தொலைவிலும் அமைந்துள்ளது.

அரசியல் 
நஞ்சுண்டாபுரம் வட்டாரம் சிங்காநல்லூர் மாநில சட்டமன்றத் தொகுதி மற்றும் கோவை மக்களவைத் தொகுதிக்கு உட்பட்டது.

மேற்கோள்கள் 

Coordinates on Wikidata
கோயம்புத்தூர் மாவட்டத்திலுள்ள கிராமங்கள்
அரிதான இனம்

அரிதான இனம் (Rare species) என்பது மிகவும் அரிதான, எண்ணிக்கை குறைந்த அல்லது எப்போதாவது காணக்கூடிய உயிரினங்களாகும்.

விளக்கம்
அரிதான இனம் என்பது மிகவும் அரிதான, எண்ணிக்கை குறைந்த அல்லது எப்போதாவது காணக்கூடிய உயிரினங்களாகும். அரிதான இனம் என்பதைத் தாவரம் அல்லது விலங்கு உயிரலகிற்கு பயன்படுத்தப்படலாம். மேலும் இது அருகிய இனம் அல்லது அச்சுறுத்தலுக்கு உள்ளானது என்ற சொல்லிலிருந்து வேறுபட்டது. தேசிய அரசாங்கம், மாநிலம் அல்லது மாகாணம் போன்ற ஒரு அலுவல் பூர்வ அமைப்பால் ஒரு அரிய இனத்தினை உருவாக்கலாம். குறிப்பிட்ட அளவுகோல்களைக் குறிப்பிடாமல் இந்த சொல் பொதுவாகத் தோன்றுகிறது. பன்னாட்டு இயற்கைப் பாதுகாப்புச் சங்கம் பொதுவாக இத்தகையப் பெயர்களை உருவாக்காது. ஆனால் அறிவியல் விவாதங்களில் இந்த வார்த்தையைப் பயன்படுத்தலாம்.

உலகெங்கிலும் 10,000க்கும் குறைவான எண்ணிக்கையிலான உயிரினங்கள் இத்தகையப் பிரிவின் கீழ் வருகின்றன. மிகக் குறுகிய உள்ளூர் வரம்பு அல்லது வாழிடத் துண்டாக்கம் இந்த அரிதான இனக் கொள்கையினை முன்மொழிகிறது. அறியப்பட்ட உயிரினங்களில் கிட்டத்தட்ட 75% "அரிதானது" என வகைப்படுத்தப்பட்டுள்ளன.

பன்னாட்டு இயற்கைப் பாதுகாப்புச் சங்கம் தனிமைப்படுத்தப்பட்ட புவியியல் இடங்களில் காணப்படும் உயிரினங்களுக்கான பெயராக "அரிதான" என்ற சொல்லைப் பயன்படுத்துகிறது. இவை ஆபத்தானவை அல்ல, ஆனால் "ஆபத்தில் உள்ளவை" என வகைப்படுத்தப்பட்டுள்ளன.

ஒரு இனம் ஆபத்தானதாகவோ அல்லது பாதிக்கப்படக்கூடியதாகவோ இருக்கலாம். ஆனால் இது பெரிய, சிதறடிக்கப்பட்ட எண்ணிக்கையினைக் கொண்டிருந்தால் அரிதாகக் கருதப்படாது. அரிதான இனங்கள் பொதுவாக அச்சுறுத்தலாகக் கருதப்படுகின்றன. ஏனெனில் இதன் சிறிய எண்ணிக்கையின் காரணமாகச் சுற்றுச்சூழல் பேரழிவுகளிலிருந்து மீள முடியாத்தாக உள்ளது.

அரிதான இனங்கள் சிறிய மக்கள்தொகை கொண்ட இனங்களாக உள்ளன. எதிர்மறையான காரணிகள் தொடர்ந்து செயல்பட்டால், இவை ஆபத்தான அல்லது பாதிக்கப்படக்கூடிய வகைக்குள் செல்கிறது. அரிதான உயிரினங்களின் எடுத்துக்காட்டுகளில் இமயமலை பழுப்புக் கரடி, பாலைவன நரி, ஆசியக் காட்டெருமை மற்றும் இருவாய்ச்சி ஆகியவை அடங்கும்.

அமெரிக்க ஐக்கிய நாடுகளின் வேளாண் அமைச்சகத்தின் தாவரங்கள் தரவுத்தளத்தின் மூலம் ஒரு அரிய தாவரத்தின் சட்டப்பூர்வ நிலையைக் காணலாம்.

அரிய இனங்கள்

மேலும் பார்க்கவும் 

 மிகுதி (சூழலியல்)
 பல்லுயிர் செயல் திட்டம்
 செலோனாய்டிஸ் நிக்ரா அபிங்டோனி
 பொதுவான இனங்கள்
 கிரிடிகல் டிபன்சேஷன்
 அழிந்து வரும் உயிரினங்கள் மீட்பு திட்டம்
 அரிய உயிரினங்கள் பாதுகாப்பு மையம்

மேற்கோள்கள்

வெளி இணைப்புகள் 

 USDA தாவர தரவுத்தளம்

மேலும் படிக்க 

 கோர்புனோவ், ஒய்.என்., டிசிபோவ், டி.எஸ்., குஸ்மின், இசட்.ஈ. மற்றும் ஸ்மிர்னோவ், ஐ.ஏ. 2008. அரிதான மற்றும் அச்சுறுத்தப்பட்ட தாவரங்களை மீண்டும் அறிமுகப்படுத்துவதற்கான தாவரவியல் பூங்காவிற்கான வழிமுறை பரிந்துரைகள் . பொட்டானிக் கார்டன்ஸ் கன்சர்வேஷன் இன்டர்நேஷனல் (பிஜிசிஐ).

வாழிடம்
உயிரின வகைப்பாட்டியல்
கூடுதல் மேற்கோள் தேவைப்படும் கட்டுரைகள்-விலங்கியல்
இரணிக்குளம் சிறீ மகாதேவர் கோயில்

இரணிக்குளம் சிறீ மகாதேவர் கோயில் (Iranikulam Sree Mahadeva Temple) தென்னிந்தியாவின் கேரளாவின் திரிச்சூர் மாவட்டத்தில் உள்ள ஒரு சிறிய நகரமான மாளாவில் அமைந்துள்ளது. இக்கோயிலில் "தேக்கடத்தப்பன்", "வடக்கேடத்தப்பன்" என இரண்டு முக்கிய தெய்வங்கள் உள்ளன. இரண்டு தெய்வங்களும் சிவபெருமான் ஆவார். கோவிலில் காணப்பட்ட உடைந்த சிலை காற்றப்பட்டு புதிய சிலை உருவாக்கப்பட்டது. தெற்கு சன்னதி பொதுவாக சிவபெருமானின் இரு நிலை கருவறை சன்னதியாக கருதப்படுகிறது. வடக்கு சன்னதியின் பிரதான தெய்வங்கள் சிவன், பார்வதி மற்றும் சுப்பிரமணியன் ஆகியோர் ஒரே பலிபீடத்தில் கிழக்கு நோக்கிய கருவறையில் வசிக்கின்றனர். கேரளாவில் உள்ள 108 சிவன் கோவில்களில் ஒன்றான இக்கோயில் பரசுராம முனிவரால் சிவபெருமானுக்கு அர்ப்பணிக்கப்பட்டதாக நம்பப்படுகிறது. இக்கோயில் பண்டைய இரணிகுளம் கிராமத்தின் மையத்தில் அமைந்துள்ளது. கோயிலில் மகா சிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது.

பழமையான கிராமம் 
பழமையான கிராமமான இரணிகுளம் கிராமம் கேரளாவில் உள்ள 64 பிராமணக் கிராமங்களில் ஒன்றாகும். இரணிகுளம் அதன் பண்பாடுக்கு பெயர் பெற்றது. சேரர்களின் ஆட்சி பலவீனமடைந்தபோது, கோவில் நிர்வாகமும் பலவீனமடைந்தது. ஆனால் அவர்களுக்கிடையே சண்டைகள் ஏற்பட்டபோது, ஆட்சியில் இல்லாதவர்கள் இரு குழுக்களாக மாறி, தனி சன்னதியில் சிவபெருமானை மற்றொரு தெய்வமாக்கினர்.

பாரம்பரிய பிராமணர்களின் வசிப்பிடமான 'வட புஷ்பகம்' என்று அழைக்கப்படும் 'செம்பரி மடத்தில்' இருந்து பழைய மரப்பெட்டியில்  500 ஆண்டுகள் பழமையான கலைத் தொகுப்பு சமீபத்தில் கண்டுபிடிக்கப்பட்டது. அவர்கள் பார்வதியின் பக்தர்களாகக் கருதப்படுகிறார்கள். இந்த கையெழுத்துப் பிரதி மலையாள சகாப்தம் 639 மிதுன மாதத்தில் கணக்கிடப்பட்டது (அதாவது, கிபி 1464).

இதனையும் பார்க்கவும் 
 108 சிவ ஆலயங்கள்
 கேரளாவில் உள்ள இந்து கோவில்களின் பட்டியல்
 இரணிகுளம் கோவில் இணையத்தளம்

கோவில் புகைப்படங்கள்

மேலும் காண்க 
 108 சிவன் கோயில்கள்

மேற்கோள்கள் 

திருச்சூர் மாவட்டத்திலுள்ள சிவன் கோயில்கள்
Coordinates on Wikidata
108 சிவன் கோயில்கள்
போரிசு சுபாசுகி

போரிசு வாசிலீவிச் சுபாசுகி (    போரிஸ் வாசில்'யெவிச் ஸ்பாஸ்கி ; ஜனவரி 30, 1937 இல் பிறந்தார்) ஒரு ரஷ்ய சதுரங்க கிராண்ட்மாஸ்டர் ஆவார். இவர் பத்தாவது உலக சதுரங்க வாகையாளராக  இருந்தார். 1969 முதல் 1972 வரை இப்பட்டத்தை வைத்திருந்தார். சுபாசுகி மூன்று உலக வாகையாளர் போட்டிகளில் விளையாடினார்: அவர் 1966 இல் டிக்ரான் பெட்ரோசியனிடம் தோற்றார். 1969 இல் பெட்ரோசியனை தோற்கடித்து உலக சாம்பியனானார்; பின்னர் 1972 இல் ஒரு பிரபலமான போட்டியில் பாபி பிஷ்ஷரிடம் தோற்றார்.

மேற்கோள்கள்

உருசிய மொழி வார்த்தைகளைக் கொண்ட கட்டுரைகள்
உருசிய சதுரங்க வீரர்கள்
சதுரங்க கிராண்டு மாசுட்டர்கள்
வாழும் நபர்கள்
1937 பிறப்புகள்
உலக சதுரங்க வாகையாளர்கள்